Dinamo (futbol klubi, Samarqand)

Dinamo (Samarqand futbol klubi)  – futbol klubi, Oʻzbekiston Super Ligasi vakili. Dinamo Samarqand Professional Futbol Klubi hozirda Oʻzbekiston Super Ligasida qatnashadi.

 Jamoa tarixi 

 Jamoaning vujudga kelishi 
Maʼlumotlarga qaraganda, 1958-yilda Samarqandda barpo etilgan bir necha zavodning ishchilari birlashib shahardagi dastlabki jamoani tuzishgan. Ushbu yangi jamoa dastlab havaskorlardan tashkil topgan boʻlib, 1960-yili Samarqandda tashkil etilgan. Shu yilning oʻzida esa Samarqand shahar rahbarlari, futbol mutasaddilarining jonkuyarligi, koʻrsatgan jonbozliklari evaziga jamoa tashkil etildi.

Jamoaning hozirgi nomiga bogʻliq maʼlumotlarga oʻtadigan boʻlsak, „Dinamo“ sobiq ittifoq davrida koʻngilli sport jamiyati nomi edi. Yoshi katta muxlislar yaxshi eslashadi, sobiq ittifoq chempionatida shu nom ostida koʻplab jamoalar toʻp surishgan. Xususan, oliy liganing oʻzida Kiyev, Moskva, Minsk va Tbilisi shaharlarining shu nomdagi klublari ishtirok etishardi.

 Jamoa nomlari tarixi 
Klub tashkil topganida yarim professional maqomiga ega edi, 2009-yildan jamoa Professional Futbol Klubi maqomini oldi. Jamoa nomlari bir-necha marotaba oʻzgargan. 2009-yili klub oʻzining tarixiy ismini qaytardi „Dinamo Samarqand“
 1960–1963: Dinamo Samarqand
 1963–1967: Spartak Samarqand
 1967–1968: Soʻgʻdiyona Samarqand
 1968–1970: FK Samarqand
 1970–1976: Stroitel Samarqand
 1976–1991: Dinamo Samarqand
 1991–1993: Maroqand Samarqand
 1993–1997: Dinamo Samarqand
 1997–1998: Afrosiyob Samarqand
 1998–2000: FK Samarqand
 2000–2008: FK Samarqand-Dinamo
 2008–present: FK Dinamo Samarqand

 SSSR Chempionatlarida 
Jamoa tashkil etilgach, dastlab turli xil turnirlarda ishtirok etish bilan kifoyalandi. Dastlab jamoas SSSR 2-ligasida qatnashgan. 1968-yili SSSR 2-Ligasida (Oʻrta Sharq Mintaqasi)dan sovrindorlar qatoridan joy olib, 2-Liganing asosiy turniriga yoʻllanmani qoʻlga kiritgan. Qator turnirlardagi kichik gʻalabalardan soʻng, futbolchilar jamoa tarkibidan muqim oʻrin egallashdi. Koʻp oʻtmay, klub Sobiq Ittifoq „B“ toifasidagi musobaqasida oʻz ishtirokini boshladi va 1964-yilga kelib „Dinamo“ turnirda 6 oʻrinni egalladi.

Samarqandliklar 1966-yilda oʻzining dastlabki xalqaro oʻyinida Fransiya jamoasi bilan Samarqanda oʻyin oʻtkazib 1:1 hisobini qayd etgan.

1968-yilda esa „Dinamo“ Mugʻuliston Qurolli kuchlari terma jamoasini qabul qilgan. Shiddatli kechgan oʻyinda dinamochilar mugʻullarni 2:1 hisobida dogʻda qoldirishgan.

Jamoa 1970-yillardan boshlab, jamoa nomi „Stroitel“ deya oʻzgartirilgan. 1970-yildan 1975-yilgacha „Stroitel“ deya yuritilgan. 1973-yilda esa bu jamoa Respublika chempionligini qoʻlga kiritdi.

1976-yilda samarqandlik futbolchilar Bolgariya jamoasini qabul qildilar. 1978-yilda esa Samarqand jamoasi Vengriya Futbol Federatsiyasining taklifiga koʻra, Vengriyada „Valan“ jamoasi mehmoni boʻlib qaytdi. Vengriyadagi oʻyinda doʻstlik gʻalaba qozongan, 2:2.

1979-yildan esa „Dinamo“ nomi yana tiklandi. Aynan oʻsha mavsumda jamoa Ittifoq birinchiligida 24 jamoa ichida faxrli 7-oʻrinni egalladi.

1980-yilda „Dinamo“ rahbariyati, jamoani xorijda oʻrtoqlik uchrashuvlarini oʻtkazish uchun Vyetnam davlatiga safar etdi. Xorijdagi oʻtkazilgan 5 ta oʻrtoqlik bahslarining 4 tasida samarqandliklar gʻalaba qozonishdi, bir uchrashuvda durang qayd etildi.

Shu yili jamoa sobiq Ittifoq chempionatining ikkinchi ligasida oʻz ishtirokini boshladi. Bu ligada Samarqandning „Dinamo“ jamoasi bir necha marotaba yuqori oʻrinlar uchun kurash olib bordi.

1978-yilda Samarqand futboli oʻzining eng iqtidorli futbolchilaridan biri – Sirojiddin Bozorovni mamlakatning bosh jamoasi Toshkentning „Paxtakor“ klubi uchun yetishtirib berdi.

80-90-yillar esa „Dinamo“ning sobiq Ittifoq ikkinchi ligasidagi eng muvaffaqiyatli ishtirokiga toʻgʻri keladi. Aynan oʻsha yillarda dinamochilar Kubok bahslarida chorak finalga qadar yetib kelishgan, ammo Samarqanddagi oʻtkazilgan oʻyinda, oʻsha davrlarda ancha kuchli tarkibga ega boʻlgan Litvaning „Jalgris“ futbolchilarga kichik hisobda imkoniyatni boy berishgan. Bu oʻyinda „Dinamo“ stadioni toʻlib toshganligi va oʻyinda samarqandliklar ustunlik qilganliklari haqida, jamoaning faxriy muxlislari hali hamon katta faxr bilan taʼkidlashadi.

 SSSR chempionati natijalari 
MavsumLigaSSSR KubogiEng yaxshi toʻpurarMurabbiyLigaOʻROʻGʻDMUGOʻGOIsmLiga19603st16304818307816 Yuriy Mamedov6 Artyom Vartazarov19613st15305817397618 Vitaliy Nikitin4 Artyom Vartazarov1962nomaʼlum sabablarga koʻra ishtirok etmadi19633st12287912254223 Ruben Shohnazarov5 Anatoliy Morozov
 Saveliy Safronov19643st63212137312337 Rashid Mamedov10 Saveliy Safronov
 Ruslanbek Dzasoxov19653st153812917436533 Ruslanbek Dzasoxov
 Yuriy Yusupov19663st14369101725322819673st4421617940324919683st3421916755385419693st2462315870376119703st1132711143540251971—1975Futbol bo‘yicha O‘zbekiston SSR chempionatida ishtirok etgan19763st194014521384933 Anatoliy Melixov10 Viktor Orlov19773st1540131017505136 Aleksand Mosesov13 Sergey Budagov19783st1944121022466934 Sergey Grigorovich19 Yakov Kaprov19793st746211015593952 Sergey Grigorovich18 Bahodir Ibrohimov
 Vitaliy Krasnoshyokov19803st1362646803856 Erkin Vohidov17 Birodar Abduraimov19813st2402776763361 Sergey Xrulyov17 Pyotr Shubin19823st1362565631956 Erkin Vohidov
 Sharif Fayziev15 Vladimir Desyatchikov19833st34022810704552 Sergey Grigorovich21 Vladimir Desyatchikov19843st13821134673955 Gennadiy Ichevskiy26 Vladimir Desyatchikov19853st4321688472740 Gennadiy Ichevskiy12 Aleksand Mosesov
 Nikolay Kiselyov19863st3362097633149 Gennadiy Ichevskiy
 Vladimir Gurmushov12 Nikolay Kiselyov19873st43618810564344 Vladimir Gurmushov12 Aleksandr Ivankov19883st143613518466031 Mixail Fomin
 Sergey Yurin8 Aleksandr Ivankov19893st134015916535239 Olim Tillayev16 Vladimir Fedin19904st43819712673945 Sharif Fayziev12 Shavkat Ahmerov
 Yuriy Mamedov19914st85025817926958 Hamza Jabborov17 Rustam Istamov

 Oʻzbekiston Chempionatlarida 
Mustaqil Oʻzbekistonda klub uzoq vaqtdan beri Oʻzbekiston Oliy ligasining doimiy ishtirokchilaridan biri boʻlgan. (2018-yil>dan buyon Oʻzbekiston Superligasi deb yuritiladi). 20-asrning oxirgi yillarida va soʻnggi vaqtlarda (1994, 1998, 2016, 2018, 2020, 2021, 2023) Birinchi ligada (2018-yildan buyon Oʻzbekiston Pro ligasi deb ataladi) oʻynagan.

1992-yilda SSSR parchalanganidan soʻng klub nomi „Maroqand“ga oʻzgartirilgan va Oʻzbekiston chempionati Oliy ligasining dastlabki, 1-mavasumida ishtirok etgan. „Maroqand“ jamoasi debyut mavsumida 17 jamoa orasida 10-oʻrinni egallagan, Oʻzbekiston Kubogida esa yarim final bosqichiga qadar yetib borgan. 1993-yilda klub oʻzining „Dinamo“ nomini qaytardi. Ammo jamoa oxirgi, 16-oʻrinni egallab, Oʻzbekiston chempionatining Birinchi ligasiga tushib ketdi. Oʻsha yili Oʻzbekiston kubogining 1/4 final bosqichida toʻxtadi. „Dinamo“ 1994-yilgi mavsumni Birinchi ligada oʻtkazgan va 2-oʻrinni egalab Oliy ligaga qaytgan. 1997-yilda jamoa yana muvaffaqiyatsiz oʻyinlari sababli 15-oʻrinni egalladi va Birinchi ligaga tushib ketgan. 1997-yil 2-yarmidan 1998-yil oxirigacha klub „Afrosiyob“ nomi ostida musoboqalarda ishtirok etgan. 1998-yilgi mavsumda jamoa Birinchi ligada 2-oʻrinni egalladi va yana Oliy liga yoʻllanmasini qoʻlga kiritgan.

1994 va 1998-yillar „Dinamo“ uchun omadsiz kelgan. Jamoa mavsum yakuniga koʻra, birinchi ligaga ravona boʻlgan.
thumb|Dinamo klubi 2013-yilgi mavsumda
1996-1997-yillarda jamoa „Afrosiyob“ nomi bilan Oliy liga bahslarida ishtirok etdi.

1998-yil oxirida klub nomi Samarqand deb oʻzgartirildi (2000-yilgacha). 1999-yil Oliy ligaga qaytgan mavsumida 5-oʻrinda yakunlagan. 2000-yilda jamoa tarixidagi eng yuqori yutuqlarini qoʻlga kiritdi. Oliy ligada 4-oʻrin va 1999/2000-yilgi Oʻzbekiston kubogi finaliga chiqdi, unda Samarqand klubi Toshkent viloyatining „Doʻstlik“ jamoasiga 1:4 hisobida magʻlub boʻldi. 2000-yil oxirida jamoa nomi „Samarqand-Dinamo“ deb oʻzgartirildi va 2008-yil oxirigacha saqlanib qoldi. 2001-yilgi mavsumdan boshlab klub katta muvaffaqiyatlarga erisha olmadi va Oliy ligada oʻrta dehqonlardan biriga aylandi.

1999-yilda „Dinamo“ Oliy ligaga qaytgach, jamoa bosh murabbiyi etib rahmatli Mahmud Rahimov tayinlandi. Ushbu mutaxasis faoliyatining dastlabki yilida katta hajmdagi seleksiya ishlarini olib bordi va mavsumni kuchli beshlikda yakunladi.

2000-yilning 3-fevralida jamoa nomi „Samarqand-Dinamo“ deya yuritila boshlandi. Samarqandliklar uchun eng omadli mavsum sifatada yodda qolgan 1999-2000-yillarda jamoa chempionat davomida ajoyib oʻyinlarini koʻrsatib, muxlislar olqishiga sabab boʻldi. Oʻsha yili jamoa tarkibi ancha kuchli koʻrinish olgandi. Darvozada Yevgeniy Safonov, himoyachilar Davron Fayziyev, Rahmatullo Fuzaylov, yarim himoyada Ilhom Sharipov, yosh Gladkovlar, Umid Abdurahmonov, Elshan Gambarov, hujumda Ravshan Bozorov, Muhsin Muhammadiyev Jaʼfar Irismetovlar harakat qilishardi.

Aynan oʻsha mavsumda jamoa tarixidagi koʻpgina rekordlar yangilandi. Oʻsha mavsumda samarqandlik futbolchilarning chempionatdagi eng asosiy raqobatchilari „Doʻstlik“ jamoasi edi. Oliy liga oʻyini doirasidagi Samarqandda oʻtkazilgan bahsda „Dinamo“ oʻyingohida 30000 muxlis yigʻilgan va futbolchilar suyukli muxlislariga 6:3 hisobidagi ajoyib sovgʻani hozirlashgandi.

Jamoaning Oliy liga tarixidagi eng yirik gʻalabasi ham aynan 2000-yilgi mavsumda kuzatilgan. Oʻz maydonida oʻtkazilgan uchrashuvda mezbonlar Angrenning „Semurgʻ“ futbolchilari ustidan 8:0 hisobida zafar quchishgan.

2000-yilgi mavsumda samarqandliklar jamoasi oʻz maydonida Oʻzbekiston terma jamoasi bilan oʻrtoqlik oʻyini oʻtkazib 4:1 hisobida zafar quchgan. Shuningdek, Samarqandda Ozarbayjon termasi bilan oʻtkazilagan oʻrtoqlik oʻyinida „Dinamo“ futbolchilari 1:0 hisobida gʻalabani tantana qilishgan. Bundan tashqari, koʻhna shaharda terma jamoamiz oʻzining bir nechta muvaffaqiyatli oʻyinlarini oʻtkazgan.

2000-yilgi mavsumning yakunida esa „Samarqand-Dinamo“ jamoasi Oʻzbekiston Kubogi finalida Toshkent viloyatining „Doʻstlik“ jamoasi bilan „Paxtakor“ oʻyingohida kuch sinashdi. Gollarga boy oʻtgan uchrashuvda „Doʻstlik“ 4:1 hisobida gʻalaba qozonib Kubok sohibiga aylandi. Dinamochilar esa shu yili Oliy liga tarixdagi eng yaxshi natijalari toʻrtinchi oʻrinni egallashdi. Koʻpchilik, oʻsha yillardan soʻng „Dinamo“ning yangi mavsumda chempionlik uchun kurashishini taxmin qilayotgandi, ammo tajribali murabbiy rahmatli Mahmud Rahimovning bevaqt oʻlimi, bu orzularni yoʻqqa chiqardi…
left|thumb|Dinamo jamoasi 2007-yil Quruvchi jamoasi qarshi.
2000-yilgi natijani jamoa hozirga qadar takrorlay olgani yoʻq.

Umuman olganda, koʻhna shahar vakillari elitada 25 mavsum mobaynida toʻp surishgan. 6 mavsum jamoa birinchi ligada toʻp surishga majbur boʻlgan. Shu kungacha „Dinamo“ni 18 nafar murabbiy boshqargan. Klubda eng koʻp ishlagan mutaxassis – bu tojikistonlik Hakim Fuzaylovdir.

„Dinamo“da oʻtgan yillar mobaynida mamlakatimizning taniqli mutaxassislari – Birodar Abduraimov, Mahmud Rahimov, Vladimir Desyatchikov, Valeriy Letkin, Sergey Xrulev, Vladimir Dotsenko, Ahmad Ubaydullayev, Aleksandr Ivankov, Baxtiyor Gʻafurov, Kamo Gazarov va Bahrom Hakimovlar faoliyat yuritishgan. Shuningdek, yuqorida aytib oʻtganimizdek, tojikistonlik Hakim Fuzaylov va turkmanistonlik Tachmurod Agamurodovlar ham klub tarixidan joy olishgan. Oʻtgan mavsumlar davomida iqtidorli murabbiy, taniqli sobiq futbolchi Azamat Abduraimov ham aynan Samarqand jamoasida murabbiylik faoliyatini boshlab klub tarixida munosib iz qoldirdi. Bugunga kelib esa, yurtimizning eng iqtidorli murabbiylaridan biri Ilhom Sharipov „Dinamo“ klubi zarvaraqlarida yangi sahifani ochishga bor kuch va gʻayratini ishga solmoqda.

Yillar davomida erishilgan eng yaxshi yutuq 2007-yildagi 5-oʻrin boʻlgan boʻlsa, oradan bir mavsum oʻtib samarqandliklar 6-oʻrinni egalladi. 2008-yil oxirida „Dinamo“ tarixiy nomi klubga qaytarildi va u hozirgacha oʻynamoqda.

2015-yilgi mavsum yakunida soʻnggi, 16-oʻrinni egallagan „Dinamo“ oʻz tarixida 3-marta Oʻzbekiston Birinchi ligasiga tushib ketdi. 2016 yilda birinchi marta 1-oʻrinni egalladi va yana Premer-ligaga yoʻllanma oldi, u yerda 2017 yilgi mavsumda yana 12-oʻrindan (16 ta klub orasida) elitadan tushib ketdi.

2018-yilda Samarqandning „Dinamo“ jamoasi saviya va ahamiyatiga koʻra mamlakatning 2-futbol ligasi hisoblangan Pro -ligada 5-oʻrinni egalladi. 2019 yilgi mavsumdan boshlab jamoa yana Oʻzbekiston Superligasida oʻynamoqda. 2019-yilda „Dinamo“ Oʻzbekiston Superligasida ishtirok etib, 14-oʻrinni egalladi va 24 ochko bilan musobaqadan chiqib ketdi. 2021-yilda „Dinamo“ Pro-ligada oʻynadi va 28 ochko bilan 2-oʻrinni egalladi.

Yillar davomida erishgan eng yaxshi yutugʻi 2007-yilda 5-oʻrin boʻlgan boʻlsa, oradan bir mavsum oʻtib samarqandliklar 6-oʻrinni egalladi. 2008-yil oxirida klub oʻzining tarixiy nomi „Dinamo“ ga qaytarildi va u hozirgacha oʻynamoqda. 2015-yilgi mavsum yakunida soʻnggi, 16-oʻrinni egallab turgan „Dinamo“ oʻz tarixida 3-marta Oʻzbekiston Birinchi ligasiga tushib ketdi. 2016 yilda u birinchi marta 1-oʻrinni egalladi va yana Oliy ligaga yoʻllanma oldi, u yerda 2017-yilgi mavsumda 12-oʻrindan (16 ta klub orasida) yana elitadan chiqib ketdi.

2018-yilda Samarqand „Dinamo“ jamoasi saviya va ahamiyatiga koʻra mamlakatning 2-futbol ligasi hisoblangan Pro-ligada 5-oʻrinni egalladi. 2019-yilgi mavsumdan boshlab jamoa yana Oʻzbekiston Superligasida ishtirok etmoqda. 2019-yilda „Dinamo“ Oʻzbekiston Superligasida ishtirok etib, 14-oʻrinni egalladi va 24 ochko jamgʻarib, quyi ligaga tushib ketdi. 2021-yilda „Dinamo“ Pro-ligada oʻynadi va 28 ochko jamgʻarib, 2-oʻrinni egalladi.

 Klub afsonalari 
Dinamoning eng koʻp maydonga tushgan oʻyinchisi bu Oleg Gorvits.

Dinamo uchun eng koʻp liga musoboqalarida gol urgan futbolchi: Hamza Jabborov (95 ta gol).

 Qiziqarli faktlar 
Jamoaning eng yirik hisobdagi gʻalabasi bu 2000-yilda Semurgʻ ustidan boʻlgan 8:0.

Eng yirik hisobdagi magʻlubiyati (8:0) 1997-yili Neftchidan olingan.

 Mahalliy tarix 
MavsumLigaOʻzbekiston KubogiEng Yaxshi toʻpurarMurabbiyDiv.OʻrinOʻGʻDMUGOʻGOIsmLiga19921103281014294626Yarim final Hamza Jabborov17 Nikolai Solovyov1993116306321225915Chorak final Aleksandr Babayan
 Izzatillo Fayzullayev4 Rustam Istamov199422342275812951Chorak final Hamza Jabborov24 Ahmad Ubaydullayev199511130105152737351/16 final bosqichi Hamza Jabborov11 Ahmad Ubaydullayev19961103011118364534Dastlabki guruh bosqichi Hamza Jabborov12 Ahmad Ubaydullayev
 Sergey Dotsenko1997115348818357332Birinchi saralash bosqichi Olim Tillayev
 Izzatillo Fayzullayev7 Sergey Dotsenko1998223826841054486Nimchorak final Timur Iskanderov30 Mahmud Rahimov199915301587573853Ikkinchi oʻrin Jafar Iresmetov19 Mahmud Rahimov2000143824311924775 Muhsin Muhammadiyev26 Hakim Fuzaylov20011123414317626845Nimchorak final Muhsin Muhammadiyev15 Hakim Fuzaylov20021133095162446321/16 final bosqichi Ravshan Bozorov
 Alisher Polatov6 Hakim Fuzaylov2003183011217404635Nimchorak final Mixail Fomin7 Birodar Abduraimov20041132662182548201/16 final bosqichi Asqar Beknazarov52005182611312283236Nimchorak final Umid Isoqov62006183012414393940Nimchorak final Bahodir Nasimov9200715301488483650Chorak final Farhod Tojiyev20 Toshmurod Ogʻamurodov2008163012612403042Chorak final Ilyos Qurbonov11 Toshmurod Ogʻamurodov
 Azamat Abduraimov2009193011514444238Nimchorak final Bahodir Nasimov10 Azamat Abduraimov2010112266911283327Chorak final Jafar Irismetov11 Azamat Abduraimov
 Viktor Jalilov2011110268513232529Chorak final Ivan Nagayev6 Viktor Jalilov
 Ahmad Ubaydullayev201219269215272929Nimchorak final Roʻzimboy Ahmedov11 Ahmad Ubaydullayev2013182688102836321/16 final bosqichi Farrux Shotursunov8 Kamo Gazarov
 Ravshan Haydarov2014110268414253928Chorak final Sanʼat Shixov7 Ravshan Haydarov
 Toshmurod Ogʻamurodov20151163067172848251/16 final bosqichi Kamoliddin Murzoyev8 Toshmurod Ogʻamurodov
 Bahrom Hakimov2016213226428619821/16 final bosqichi Amirjon Safarov22 Bahrom Hakimov
 Ilhom Sharipov2017112308814213532Yarim final Amirjon Safarov4 Ilhom Sharipov
 Edgar Gess

 Oleg Tyulkin2018253215710412652Nimchorak final Pavel Purushkin10 Ilhom Sharipov
 Davron Fayziyev2019114266614254724Uchinchi saralash bosqichi Qadambay Nurmetov5 Davron Fayziyev
 Toshmurod Ogʻamurodov20202320956251932Ikkinchi saralash bosqichi Oybek Nurmatov5 Sergey Lushan
 Ravshan Ahmedov

 Jasur Hakimov202122201127332835Nimchorak final Roʻzimboy Ahmedov12 Hakim Fuzaylov2022114263617244715Guruh bosqichi Marat Bikmayev8 Predrag Rogan
 Andrey Shpilov

 Vadim Abramov202322201181351141Yarim final Joel Kojo12 Vadim Abramov202418269512353832Guruh bosqichi Anvar Xojimirzayev10 Vadim Abramov2025143016104473058Yarim final Anvar Xojimirzayev9 Vadim Abramov

 Xalqaro Musobaqalarda natijalar 
MusobaqaOʻGʻDMUGOʻGOOsiyo kubogi egalari kubogi2 - -2540
2000/2001-yilgi mavsumda „Dinamo Samarqand“ ushbu turnirda qatnashgan. Ushbu turnirga yoʻllanmani jamoa Oʻzbekiston Kubogida finalgacha yetib borganida qoʻlga kiritgan.
„Osiyo Kubok Egalari Kubogi“ mavsum 2000/2001,Saralash bosqichi „Gʻarbiy Osiyo zonasi“ 1-raund (Markaziy Osiyo mini zonasi).
MavsumMusobaqaBosqichKlubUySafarUmumiy
hisob2000/2001Osiyo kubogi egalari kubogiBirinchi bosqich Nebitchi2-33-45-7

 Klubning eski logotiplari 

 Klub stadioni 

thumb|Dinamo Samarqand stadioni.
Dinamo Samarqand. PFK oʻz uy uchrashuvlarini Samarqanddagi „Dinamo Stadioni“da oʻtkazadi. Stadion 1963-yili qurib bitkazilgan, oʻsha paytda stadion sigʻimi 16.000 edi. Ushbu stadion 13.800 muxlisni oʻz bagʻriga sigʻdira oladi. 2012-yil rekonstrusiya ishlaridan oldin, bu stadion 16.000 muxlisni sigʻdira olardi. 2012-yili stadion toʻliq kapital rekonstruksiya qilingan. Stadionda zamonaviy kiyinish xonalari, Dush kabinalari, Hakamlar uchun maxsus xona, Jurnalistlar xonasi, Kafe, Klub Muzeyi, VIP va CIP oʻrinlar bor. Samarqanddagi „Dinamo Stadioni“ Oʻzbekistondagi eng yaxshi stadionlardan biridir.

1992-yildagi, eng esda qolarli voqea sifatida Oʻzbekiston Kubogining final uchrashuvini Samarqand shahridagi „Dinamo“ stadioniga oʻtkazilishi boʻldi. Ilk marta oʻtkazilgan musobaqa finalida „Dinamo“ oʻyingohida Namanganning „Navbahor“ va Qoʻqonning „Temiryoʻlchi“ jamoalari finalga roʻbaroʻ kelishib, penaltilar bahsida namanganliklar zafar quchishgan.

 Yutuqlari 

 Oʻzbekiston chempionati – Oliy ligada 4-oʻrin (2000).
 Oʻzbekiston kubogi finalchisi – (1999/2000).
 Oʻzbekiston Pro ligasi :
 Chempionlar (1): 2016 yil

 Futbolchilar 

 Joriy tarkib 

 U21 

 U19 

 Klub hodimlari 

 Klub rahbariyati va maʼmuriyati 

 Furqat Rahimov – Klub Prezidenti
 Firdavs Karimov – Vitse Prezident
 Shuhrat Roʻziyev – Bosh direktor
 Odil Ziyotov – Maʼmur

 Murabbiylar shtabi 
2024-yilgi mavsum uchun murabbiylar shtabi.

 Vadim Abramov – Bosh murabbiy
 Marat Miftaxutdinov – Yordamchi Murabbiy
 Dilshod Sharofutdinov – Yordamchi Murabbiy
 Abdusattor Rahimov – Darvozabonlar murabbiyi
 Anvar Ismoilov – Darvozabonlar murabbiyi

 Boshqaruv tarixi 
Taqdim etilgan maʼlumotlarda kichik noaniqliklar boʻlishi mumkin.
YilTrener1961-yil Aleksey Lapshin1962—1979-yillarmaʼlumot yoʻq1976-yil Vyacheslav Koltsov1980—1981-yillar Birodar Abduraimov1982—1984-yillar Vladimir Desyatchikov1985-yil (1-bosqich) Aleksey Masesov1985—1986-yillar Nikolay Kiselyov1987—1988-yillar Aleksandr Ivankov1989-yil Vladimir Fedin1990-yil (1-davra) Shavkat Axmerov1990-yil (2-bosqich) Yuriy Mamedov1991-yil Rustam Istamov1992-yil Nikolay Solovyov1993-yil (1-bosqich) Rustam Istamov1993-yil (2-bosqich) Vladimir Desyatchikov1994—1997-yillarmaʼlumot yoʻq1998—2000-yillar Mahmud Rahimov2000—2002 Hakim Fuzaylov2003-yil Birodar Abduraimov2004—2006maʼlumot yoʻq2007—2008-yillar Toshmurod Ogʻamurodov2008—2010 Azamat Abduraimov2010—2011 Viktor Jalilov2011—2012 Ahmad Ubaydullayev2012-yil Sergey Arslanov2013-yil (1-bosqich) Kamo Gazarov2013—2014-yillar Ravshan Haydarov2014—2015-yillar Toshmurod Ogʻamurodov2015-yil Baxrom Hakimov2016-yil Uchqun Qobilov2016-yil Ilhom Sharipov2017-yil Edgar Gess2017-yil Oleg Tyulkin2018 Ilhom Sharipov2018—2019 Davron Fayziev2019 Toshmurod Ogʻamurodov2020 Ravshan Ahmedov2020 Sergey Lushan2020 Jasur Hakimov2021-yil Hakim Fuzaylov2022 Predrag Rogan2022 Andrey Shipilov2022— Vadim Abramov

 Mashhur Futbolchilari 
thumb|"Dinamo" oʻyinchisi Bahodir Nasimov „rubin“ klubi tarkibida.

 Vladislav Baturin
 Ravshan Doʻrmonov
 Ignatiy Nesterov
 Andrey Akopyans
 Ivan Nagayev
 Bahodir Nasimov
 Aleksandr Kletskov
 Oleg Gorvits
 Jaʼfar Irismetov
 Ilhom Yunusov
 Hamza Jabborov
 Ravshan Bozorov
 / Yevgeniy Safonov
 / Muhsin Muhammadiyev
 Shuhrat Jabborov
 Elshan Gambarov
 Karim Isroilov
 David Oniya
 Andriy Melnichuk
 Andrey Yeroxin
 Vladimir Kilikevich
 Denis Romanenko

 Raqobat 
Samarqand „Dinamo“si Oʻzbekistondagi eng yirik muxlislar armiyasidan biriga ega. Jamoaning deyarli har bir oʻyinida 13800 tomoshabinga moʻljallangan „Dinamo“ stadioni toʻlib-toshgan.

Samarqandning „Dinamo“ jamoasining asosiy raqibi shu nomli shahar va qoʻshni Buxoro viloyatining asosiy jamoasi „Buxoro“ klubi hisoblanadi.

Ayni paytda „Dinamo“ va „Buxoro“ muxlislari oʻzaro doʻstona munosabatlarga ega boʻlib, agar mamlakatning boshqa klublari oʻyinda sevimli klubiga raqib boʻlishsa, har ikki jamoani bir-biriga yaqinlashtiradi.

Samarqandning „Dinamo“ va „Buxoro“ jamoalari ishtirok etgan „Qadimiy shaharlar derbisi“ mamlakatimizda juda mashhur. Har ikki klub ham Oʻzbekiston va dunyoning eng qadimiy shaharlaridan biri – Samarqand va Buxoro sharafini himoya qiladi. Jamoalar oʻrtasidagi oʻyinlar ajoyib oʻtmoqda va muxlislar oʻrtasida sotib olingan.

Samarqandning ham oʻziga xos „Samarqand derbisi“ borki, bu kamdan-kam uchraydi. Agar „Dinamo“, „Sherdor“ va „Spartak“ klublari, shuningdek, shaharning kichik va unchalik tanish boʻlmagan klublari oʻzaro toʻqnash kelsa, oʻyin norasmiy tarzda xuddi shunday maqomga ega .

Samarqand „Dinamo“sining koʻplab taxalluslari bor: „Samarqandliklar“; „Yoʻlbarslar“ – shahar gerbida ham aks ettirilgan klub va Samarqand shahrining ramzi; „Starogorodtsy“  – Samarqandning qadimiyligiga ishora; boshqa taxalluslar ham bor.

 Homiylari 
Urgut shahrida joylashgan „Urgaz carpet“ maʼsuliyati cheklangan jamiyat klub homiysi hisoblanadi kompaniya yirik gilam ishlab chiqarish klasteri hisoblanadi.

 

 
 FC Dinamo Samarqand Klub rasmiy sayti
 FC Dinamo Samarqand Jamoaning norasmismiy sayti
 FC Dinamo Samarqand Jamoaning norasmiy sayti
 FC Dinamo Samarqand 
 FC Dinamo Samarqand Soccerway.com saytidagi profil
 FC Dinamo Samarqand National-football-teams.com saytidagi profil

Turkum:Dinamo Samarqand PFK
Turkum:Oʻzbekiston futbol klublari
Turkum:Oʻzbekiston SSR futbol klublari
Turkum:Samarqand viloyati futbol klublari
Turkum:Samarqandda sport
Turkum:Oʻzbekiston Superligasi jamoalari
Turkum:Dinamo sport jamiyati
Turkum:1960-yilda Oʻzbekistonda tashkil etilganlar
Turkum:1960-yilda tashkil etilgan futbol klublari
Turkum:Alifbo boʻyicha futbol klublari